Държавен вестник, бр. 48, 2011 г., стр. 7

БРОЙ  48	
Д Ъ Р Ж А В Е Н  В Е С Т Н И К 	
СТР.  7  
Чл. 14. (1) Органите на служба „Военна 
полиция“ могат да задържат лице извън посо­
чените в чл. 11, ал. 1 лица до пристигане на 
органите на Министерството на вътрешните 
работи в случаите по чл. 13, ал. 1.
(2) За задържането органите на служба 
„Военна полиция“ незабавно уведомяват 
органите на Министерството на вътрешните 
работи и им предават лицето в момента на 
пристигането им.
(3) При предаване на задържаното лице се 
извършва медицински преглед и се съставя 
протокол в два екземпляра за приемащия и 
предаващия, който съдържа:
1. собствено, бащино и фамилно име на 
съставителя и на органа на Министерството 
на вътрешните работи, приемащ задържаното 
лице, и техните длъжности;
2. дата и място на съставяне на протокола;
3. дата и място на задържането;
4. описание на обстоятелствата, при които 
е било задържано лицето;
5. собствено, бащино и фамилно име на 
задържаното лице, ЕГН, постоянен или нас­
тоящ адрес;
6. обясненията или възраженията на задър­
жаното лице, ако е направило такива;
7. собствено, бащино и фамилно име на 
свидетелите (ако има такива), ЕГН, посто­
янен или настоящ адрес и техните писмени 
показания;
8. дата, място и час на пристигане на 
органите на Министерството на вътрешните 
работи и предаване на задържаното лице;
9. подписите на органите по т. 1.
Чл. 15. (1) Органите на служба „Военна 
полиция“ извършват личен обиск, както и 
претърсват личните вещи, багаж и превозни 
средства на:
1. задържани лица; 
2. лица по чл. 11, ал. 1, заварени на място, 
където е извършено престъпление или нару­
шение на обществения ред, когато има данни 
или може да се направи обосновано предпо­
ложение, че в тях се намират вещи, които са 
свързани с престъплението или нарушението;
3. лица по чл. 11, ал. 1, които носят или има 
данни, или може да се направи обосновано 
предположение, че носят или укриват опасни 
и забранени за притежаване предмети или 
вещи – предмет на извършено престъпление.
(2) Личен обиск може да се извърши само 
от лице, което принадлежи към пола на 
обискирания.
(3) За всички случаи на извършен личен 
обиск или на претърсване на вещи и превозни 
средства органът на служба „Военна полиция“ 
съставя протокол. Протоколът се подписва 
от органа, от един свидетел и от съответното 
лице, на което се предоставя копие от него. 
(4) За извършени проверки на лица, доку­
менти, багаж, товар и/или превозни средства 
при осъществяване и контрол на пропуска­
телния режим и вътрешния ред в случаите 
по чл. 2, ал. 1, т. 4 протокол не се съставя, 
освен ако при проверката се открият опасни 
и забранени за притежаване предмети или 
вещи – предмет на извършено престъпление, 
или ако лицето изрично поиска това.
(5) Органите на служба „Военна полиция“ 
могат да изземват и съхраняват намерени 
при обиск, претърсване или проверки опасни 
или забранени за притежаване предмети или 
вещи – предмет на извършено престъпление 
или свързани с престъпление или нарушение, 
както и вещи на задържани лица. Иззетите 
вещи се описват в протокола по ал. 3.
Чл. 16. Органите на служба „Военна поли­
ция“ могат да извършват проверки в обекти, 
съоръжения и помещения на Министерството на 
отбраната, на структурите на пряко подчинение 
на министъра на отбраната и на Българската 
армия без съгласието на лицата, които ползват, 
обитават или стопанисват съответния обект, 
съоръжение или помещение, или в тяхно от­
съствие, когато: 
1. следва да се предотврати непосредствено 
предстоящо или започнало престъпление или 
нарушение; 
2. са налице данни, че в помещението се 
укрива лице, извършило престъпление или 
нарушение; 
3. е необходимо оказване на неотложна 
помощ на лица, чиито живот, здраве или 
лична свобода се намират в опасност или са 
налице други случаи на крайна необходимост;
4. е налице друго законово основание.
Чл. 17. (1) Органите на служба „Военна 
полиция“ могат да носят и като крайна мярка 
да използват служебно оръжие:
1. при въоръжено нападение или заплаха 
с огнестрелно оръжие;
2. при освобождаване на заложници и 
отвлечени лица;
3. при неизбежна отбрана;
4. след предупреждение при задържане на 
лице, извършващо или извършило престъпле­
ние от общ характер, ако то оказва съпротива 
или се опитва да избяга;
5. след предупреждение за предотвратяване 
бягство на лице, задържано по съответния ред 
за извършено престъпление от общ характер.
(2) При използване на оръжие органите 
на служба „Военна полиция“ са длъжни по 
възможност да пазят живота на лицето, срещу 
което е насочено, и да не застрашават живота 
и здравето на други лица.
Чл. 18. (1) Органите на служба „Военна 
полиция“ могат да използват физическа сила 
и помощни средства при изпълнение на слу­
жебните си функции само ако те не могат да 
бъдат осъществени по друг начин при: